
Pielikums Nr.5
[bookmark: _GoBack]iepirkuma ar id. Nr. RTK 2026/13 nolikumam


(IEPIRKUMA LĪGUMA PROJEKTS) 

IEPIRKUMA LĪGUMS Nr. _____________________

Rīgā, 202_.gada _________________.

Rīgas Tehniskā koledža, turpmāk – Pasūtītājs, tā _________________________ personā, kurš rīkojas uz Rīgas Tehniskās koledžas ____________________________ pamata, no vienas puses, un 

“_____________”, turpmāk – Izpildītājs, tā/tās ____________________________________ personā, kurš/kura rīkojas uz _______________ pamata, no otras puses, kopā saukti „Puses”, 

saskaņā ar iepirkuma “_____________” (iepirkuma identifikācijas Nr. RTK 202_/_)  rezultātiem, 

Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa ”Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.8. pasākuma “Augstskolu studiju vides modernizācija” līdzfinansētā projekta “Rīgas Tehniskās koledžas studiju vides attīstība ” (Nr. 4.2.1.8/2/25/I/008) ietvaros,
 
bez maldības, viltus un spaidiem noslēdz šādu līgumu:

Definīcijas
Akts: pieņemšanas-nodošanas akts, kas apliecina, ka Prece vai kāda tās daļa ir piegādāta saskaņā ar Līguma noteikumiem, vai tiek konstatēti Defekti. 
Defekti: Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Nolikumam, t.sk., Tehniskajai specifikācijai, Izpildītāja piedāvājumam vai Līgumam.
Iepirkums: iepirkums “______________” (iepirkuma identifikācijas Nr. RTK 202_/_).
Izpildītāja piedāvājums: Iepirkuma ietvaros Izpildītāja iesniegtais Tehniskais un Finanšu piedāvājums (Līguma pielikums Nr.2 un Nr.3).
Līgums: šis līgums ar visiem tā pielikumiem, iespējamajiem papildinājumiem un grozījumiem.
Līguma summa: maksimāli iespējamā maksa par Preci un Piegādi Līgumā noteiktajā kārtībā un apmērā.
Nolikums: Iepirkuma nolikums ar visiem tā pielikumiem, papildinājumiem, precizējumiem un grozījumiem, tajā skaitā Tehniskā specifikācija. Nolikums elektroniski pieejams Elektronisko iepirkumu sistēmā e-konkursu apakšsistēmā Pircēja profilā  https://www.eis.gov.lv/EKEIS/Supplier/Organizer/670 Iepirkuma sadaļā.
Pārstāvis: Pasūtītāja vai Izpildītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci un tās Piegādi un būs tiesīgs parakstīt Aktus.
Prece: visas iekārtas, ierīces, aprīkojums, piederumi, par kuru Piegādi saskaņā ar Nolikumu, t.sk., Tehnisko specifikāciju, un Izpildītāja piedāvājumu tiek slēgts Līgums.
Piegāde: Preces piegāde,  kā arī, ja tas paredzēts Tehniskajā specifikācijā, Preces uzstādīšana un Pasūtītāja personāla apmācība Pasūtītāja norādītajā adresē un telpās atbilstoši Nolikuma, tostarp Tehniskās specifikācijas, prasībām un Līguma noteikumiem. 
Pavadzīme: spēkā esošajiem normatīvajiem aktiem atbilstoša pavadzīme, ko Izpildītājs iesniedz Pasūtītājam par Preces Piegādi Līgumā noteiktajā kārtībā.
Tehniskā specifikācija:  Pasūtītāja izvirzītās prasības attiecībā uz Iepirkuma priekšmetu, kas iekļautas Nolikuma pielikumā Nr.2 Tehniskā specifikācija (Līguma pielikums Nr.2). 
Vienošanās: 2025.gada 1.jūlijā noslēgtā vienošanās par Eiropas Reģionālās attīstības fonda projekta “Rīgas Tehniskās koledžas studiju vides attīstība ” (Nr. 4.2.1.8/2/25/I/008), ieskaitot visus tās pielikumus un turpmākos grozījumus.
Līguma saturā lietots vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.

1. Līguma priekšmets
1.1. Pasūtītājs pasūta, bet Izpildītājs par Līgumā noteiktu samaksu pārdod Preci un veic tās Piegādi atbilstoši Tehniskajai specifikācijai, Izpildītāja piedāvājumam, Līguma noteikumiem un Latvijas Republikā spēkā esošajiem normatīvajiem aktiem.
1.2. Izpildītājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādāta jauna, nelietota Prece oriģināliepakojumā.

2. Līguma summa un norēķinu kārtība
2.1. Līguma summa par Preci un tās Piegādi ir EUR ___.___ (____________ euro un __ centi) bez pievienotās vērtības nodokļa (turpmāk – PVN). PVN likme tiek piemērota atbilstoši samaksas veikšanas dienā Latvijas Republikā spēkā esošajiem normatīvajiem aktiem. Līguma summa visā Līguma darbības laikā nav maināma.
2.2. Tehniskajā piedāvājumā iekļautās vienību cenas ir nemainīgas visā Līguma darbības laikā. Pasūtītājs maksā Izpildītājam tikai par faktiski piegādāto Preci.
2.3. Samaksu Pasūtītājs veic 30 (trīsdesmit) dienu laikā pēc Pavadzīmes un/vai rēķina saņemšanas no Izpildītāja, Akta abpusējas parakstīšanas, un pēc Līguma pielikuma Nr.4  2.punkta prasībām atbilstoša saistību izpildes nodrošinājuma - Garantijas laika garantijas saņemšanas, pārskaitot naudu Izpildītāja norādītājā bankas kontā. Ja Piegāde tiek veikta pa daļām, Garantijas laika garantija iesniedzama pie pirmās Piegādes daļas, attiecīgi nodrošinot Garantijas laika garantijas spēkā esamību visā Preces garantijas laikā.
2.4. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
2.5. Izpildītājs, sagatavojot Pavadzīmi un Aktu, tajā iekļauj informāciju ar projekta pilnu nosaukumu un numuru (norādīts Līguma preambulā), kā arī Līguma datumu un numuru. Ja Izpildītājs nav iekļāvis šajā Līguma punktā noteikto informāciju Pavadzīmē un Aktā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neparakstīt Aktu.

3. Preces piegādes noteikumi un termiņi
3.1. Izpildītājs Preces Piegādi veic __________________ no Līguma spēkā stāšanās dienas, Piegādi saskaņojot ar Pasūtītāju. Piegāde, ja Pasūtītājs ir tam piekritis,  var tikt veikta pa daļām.
3.2. Piegādes adrese ir ____________, Rīga.
3.3. Ne vēlāk kā 5 (piecas) darba dienas pirms attiecīgas Piegādes, Izpildītājam ir pienākums saskaņot ar Pasūtītāju Piegādes laiku. Piegādes adreses maiņas gadījumā Pasūtītājs Izpildītāju rakstiski informē 10 (desmit) darba dienas iepriekš.
3.4. Izpildītājs Piegādi Pasūtītāja Pārstāvja norādītajā telpā veic uz sava rēķina, un par to Pasūtītājam nav jāmaksā.
3.5. Līgums stājas spēkā pēc tā abpusējas parakstīšanas un ir spēkā līdz Pušu saistību pilnīgai izpildei, ja tas netiek izbeigts pirms termiņa saskaņā ar Līguma noteikumiem. 
3.6. Izpildītājam 10 (desmit) dienu laikā pēc Līguma abpusējas parakstīšanas dienas jāiesniedz Pasūtītājam saistību izpildes nodrošinājums - Līguma izpildes garantija, ievērojot Līguma pielikuma Nr.4 “Garantijas (saistību izpildes nodrošinājuma) noteikumi” 1.punktā ietvertās prasības un speciālos noteikumus. 
3.7. Ja Līguma 3.6.punktā noteiktajā termiņā Līguma izpildes garantija netiek iesniegta, Pasūtītājs ir tiesīgs vienpusēji izbeigt Līgumu atbilstoši Līguma 11.8.1.punktā noteiktajai kārtībai, izņemot gadījumu, ja līdz Līguma 3.6.punktā noteiktā termiņa beigām Līgums ir pilnībā izpildīts, proti:
· Prece ir piegādāta; 
· ir abpusēji parakstīts Akts, kas apliecina Līguma izpildi pilnā apjomā saskaņā ar Līguma noteikumiem;  
· Pasūtītājs ir saņēmis no Izpildītāja Līguma pielikuma Nr.4 2.punkta prasībām atbilstošu saistību izpildes nodrošinājumu - Garantijas laika garantiju.
3.8. Ja objektīvu un iepriekš neparedzamu iemeslu dēļ Līguma izpildi nav iespējams veikt Līguma 3.1.punktā noteiktajā termiņā un Līguma izpildes termiņš tiek pagarināts, Izpildītājam ne vēlāk kā 14 (četrpadsmit) dienas pirms sākotnēji iesniegtās Līguma izpildes garantijas termiņa beigām, ir jāiesniedz Līguma izpildes garantijas pagarinājums.

4. Preces pieņemšanas kārtība
4.1. Izpildītājs Preces Pasūtītājam nodod kopā ar dokumentāciju, kas satur Preces raksturojumu, īpašības, uzglabāšanas un lietošanas noteikumus – instrukcijas, rokasgrāmatas papīra formātā vai CD latviešu, vai angļu valodā, ja vien Iepirkuma procedūras tehniskajā specifikācijā, attiecībā uz konkrētu Preci, nav noteikts citādi. Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar Pavadzīmi Izpildītājs iesniedz Pasūtītājam no savas puses parakstītu Aktu par Preces Piegādi.
4.2. Pasūtītājs Preces un Piegādes atbilstību Līguma noteikumiem pārbauda 10 (desmit) dienu laikā pēc Preces nodošanas un attiecīga Akta no Izpildītāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes neatbilstību Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs paraksta Aktu.
4.3. Pasūtītājs, parakstot Aktu, atzīst, ka Prece un Piegāde ir atbilstoša Līguma noteikumiem.
4.4. Ja Pasūtītājs, pieņemot Preci vai Piegādes atbilstību, konstatē Defektus, vai Izpildītājs Līgumā noteiktajā piegādes termiņā piegādājis Preces daļu no Preces kopējā apjoma, tiek noformēts Defektu akts un nosūtīts Izpildītājam, norādot Defektu būtību. Pasūtītājs nepieņem Preci un Piegādi, kas neatbilst Līguma noteikumiem.
4.5. Izpildītājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
4.6. Ja Defektu aktā minētie Defekti radušies Izpildītāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Izpildītājam.
4.7. Ja Pasūtītājs ir konstatējis Preces neatbilstības, tas ir tiesīgs pieaicināt ekspertu, lai novērtētu Preces atbilstību Līgumam, un, ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš konstatētos trūkumus Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā, bet arī Pasūtītāja noteiktajā termiņā un kārtībā sedz eksperta pieaicināšanas izmaksas, ko Pasūtītājs regresa kārtībā piedzen no Izpildītāja.

5. Pasūtītāja tiesības un pienākumi
5.1. Pasūtītājs apņemas veikt maksājumu par Preci un Piegādi Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kuras Piegāde veikta Līgumā noteiktajā kārtībā.
5.2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Izpildītāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
5.3. Pasūtītājam ir pienākums parakstīt Aktu, ja Prece ir piegādāta, saskaņā ar Līguma noteikumiem.

6. Izpildītāja tiesības un pienākumi 
6.1. Izpildītājs apņemas veikt kvalitatīvu savlaicīgu un atbilstošu Preces Piegādi Līgumā noteiktajā kārtībā saskaņā ar Tehnisko specifikāciju Izpildītāja piedāvājumu, Līguma noteikumiem un Latvijas Republikā spēkā esošajiem normatīvajiem aktiem.
6.2. Izpildītājs, veicot Piegādi, apņemas ievērot ražotāja un normatīvo aktu noteiktās Preces transportēšanas, uzstādīšanas un nodošanas ekspluatācijā prasības.
6.3. Izpildītājs, veicot Piegādi, pēc Pasūtītāja pieprasījuma, apņemas nodrošināt Preces iepakojuma utilizāciju videi draudzīgā veidā par saviem līdzekļiem.
6.4. Izpildītājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
6.5. Ja tas paredzēts Tehniskajā specifikācijā, Izpildītājs apņemas veikt Pasūtītāja darbinieku instruktāžu darbam ar piegādāto Preci. Personas, kurām veicama instruktāža, nosaka Pasūtītāja Pārstāvis, un instruktāžas veikšanas fakts tiek fiksēts attiecīgā aktā, norādot darbinieku, kuram tā veikta, instruktāžas datumu un vietu. Izpildītājam Pasūtītāja darbinieku instruktāžai jāizmanto kvalitatīva, pilnvērtīga, kompetenta un uzskatāma informācija par Preci (darbs ar Preci, funkcionālās īpašības, iespējas u.c.).
6.6. Izpildītājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus. 
6.7. Izpildītājam nav tiesību nodot Līguma vai tā daļas izpildi trešajām personām, kas nav atrunātas Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.

7. Preces garantijas nosacījumi
7.1. Izpildītājs apliecina, ka Līguma izpildē tam ir saistošs Nolikums un Līgumā noteiktie nosacījumi, tai skaitā Tehniskā specifikācijas noteikumi attiecībā uz garantijas nodrošināšanu Preces garantijas laikā. 
7.2. Precēm to ekspluatācijas vietā garantijas laiks ir ___________________ mēneši no Akta abpusējas parakstīšanas dienas. 
7.3. Garantijas laikā Izpildītāja pienākums ir par saviem līdzekļiem Preces Defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc Defekta pieteikšanas, vai Pusēm vienojoties, bet ne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas. Servisa reakcijas laiks 2 (divu) darba dienu laikā pēc izsaukuma saņemšanas. Ja Defektu novēršanas termiņš ir ilgāks par 20 (divdesmit) darba dienām, Izpildītājam bez atlīdzības ir pienākums pēc Pasūtītāja pieprasījuma uz Defektu novēršanas laiku aizvietot Defektīvo Preci ar tādu pašu vai funkcionalitātes ziņā ekvivalentu preci.
7.4. Ja attiecīgai Precei Pasūtītājs konstatē Defektu vairāk kā 2 (divas) reizes, Pasūtītājam ir tiesības pieprasīt Izpildītājam un Izpildītājam uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā no Pasūtītāja pieprasījuma nosūtīšanas dienas, nomainīt attiecīgo Preci pret jaunu.
7.5. Pasūtītājs defektus var pieteikt pa tālruni____________ vai pa e-pastu ____________. Defekti, kuri iesniegti pēc plkst. 17:00, uzskatāmi par iesniegtiem nākamajā darba dienā plkst. 9:00.
7.6. Domastarpības, kas rodas Pusēm, nosakot Defekta atbilstību Preces garantijas prasībai tiek risinātas pieaicinot ražotāja vai tā oficiālā pārstāvja ekspertus, vai arī Latvijas normatīvajos aktos noteiktajā kārtībā.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8.3. Ja šie apstākļi turpinās ilgāk nekā 2 (divus) mēnešus, jebkura no Pusēm ir tiesīga vienpusēji atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

9. Pušu atbildība
9.1. Par katru Preces piegādes, Defektu novēršanas vai Līgumā paredzēto saistību izpildes nodrošinājuma iesniegšanas termiņa kavējuma dienu Pasūtītājam ir tiesības no Izpildītāja prasīt līgumsodu 0,5% (piecas desmitdaļas procenta) apmērā no Līguma summas, bet ne vairāk par 10% (desmit procenti) no Līguma summas.
9.2. Ja Pasūtītājs Līguma paredzētajā termiņā un apjomā neveic maksājumu par Preci, Izpildītājam ir tiesības pieprasīt no Pasūtītāja līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda.
9.3. Līgumsoda samaksa neatbrīvo Puses no to saistību pilnīgas izpildes.
9.4. Ja Izpildītājs nepilda ar Līgumu uzņemtās saistības vai ja Līgums tiek pārtraukts Izpildītāja vainas dēļ, Izpildītājam ir pienākums maksāt līgumsodu 10 % (desmit procenti) apmērā no Līguma summas.
9.5. Gadījumā, ja Pasūtītājam rodas tiesības uz Līguma pamata pieprasīt no Izpildītāja līgumsodu vai jebkuru citu maksājumu, Pasūtītājam, iepriekš rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām.
9.6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.

10. Konfidencialitāte
10.1. Puses apņemas ievērot konfidencialitāti savstarpējās attiecībās, tajā skaitā:
10.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
10.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniskas, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos;
10.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru, saskaņā ar Līguma noteikumiem vai spēkā esošajiem normatīvajiem aktiem ir paredzēts darīt zināmu trešajām personām.
10.2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
10.3. Līguma nodaļas noteikumiem nav laika ierobežojuma un uz to neattiecas Līguma darbības termiņš.

11. Līguma grozīšana un izbeigšana
11.1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
11.2. Ir pieļaujami tikai Līguma nebūtiski grozījumi.
11.3. Būtiski grozījumi iepirkuma līgumā pieļaujami tikai Publisko iepirkumu likuma 61.pantā minētajos gadījumos:
11.3.1. Pasūtītājam ir nepieciešamas papildu piegādes, kas nebija iekļautas sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
11.3.2. iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
11.3.3. iepirkuma procedūrā izraudzīto pretendentu (līgumslēdzēju pusi) aizstāj ar citu piegādātāju, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi, kā arī tie Publisko iepirkumu likuma 42. panta otrajā daļā paredzētie izslēgšanas noteikumi, kurus pasūtītājs sākotnēji ietvēris paziņojumā par līgumu vai iepirkuma procedūras dokumentos.
11.4. Izpildītājs var aizstāt līgumā norādīto Preci ar citu tās modeli, ja Izpildītāja piedāvājumā norādītā Preces modeļa ražošana ir pārtraukta pēc Izpildītāja piedāvājuma iesniegšanas un to apliecina attiecīgās Preces ražotājs vai izplatītājs (šādā gadījumā iesniedzot Pasūtītājam dokumentu, kas pierāda konkrētā izplatītāja tiesības sniegt apliecinājumu Preces ražotāja vārdā) vai attiecīgajai Precei ir pieejams jaunāks modelis, kas atbilst Tehniskajā specifikācijā izvirzītajām prasībām. Izpildītājs var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā noteiktajām tehniskajām prasībām attiecīgajai Precei, un, ja Līguma grozījumi ir noformēti rakstiski kā pielikums Līgumam, ko parakstījušas abas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu.
11.5. Par Tehniskajā specifikācijā norādītās Preces modeļa ražošanas pārtraukšanu nav atzīstams gadījums, kad konkrētais Preces modelis vairs netiek piedāvāts Latvijas vai Baltijas valstu tirgum, taču vienlaikus konkrētā Preces modeļa ražošana faktiski nav pārtraukta, un tas tiek piedāvāts citos tirgos.
11.6. Izpildītājs un Pasūtītājs, savstarpēji vienojoties, ir tiesīgi pagarināt Līguma izpildes termiņu ne vairāk kā par 1 (vienu) mēnesi, ja attiecīgās Preces ražotājs kavē attiecīgās preces piegādes termiņu Izpildītājam un ja minēto kavēšanos apliecina attiecīgās Preces ražotājs. Izpildītājs iesniedz minēto Preces ražotāja apliecinājumu Pasūtītājam.
11.7. Līgumu pirms termiņa var izbeigt Pusēm savstarpēji rakstveidā, par to vienojoties.
11.8. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:
11.8.1. ja Izpildītājs nav iesniedzis Pasūtītājam Līguma izpildes garantiju Līguma 3.6.punktā noteiktajā termiņā;
11.8.2. ir zaudējusi spēku vai kļuvusi nerealizējama Līguma izpildes garantija, kas iesniegta, ievērojot Līguma 3.6.punktā noteiktos termiņus, un tā pēc Pasūtītāja pieprasījuma nav aizstāta ar citu līdzvērtīgu nodrošinājumu uz Pasūtītājam pieņemamiem noteikumiem;
11.8.3. iestājušies apstākļi, kas liedz vai liegs Izpildītājam turpināt Līguma izpildi, saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.8.4. ja Izpildītājs atkārtoti nepilda Līgumā noteiktās prasības;
11.8.5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts.
11.8.6. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma;
11.8.7. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
11.8.8. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
11.8.9. Izpildītājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
11.8.10. Izpildītājs Pasūtītājam nodarījis zaudējumus;
11.8.11. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
11.8.12. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
11.8.13. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.9. Lai novērstu neatbilstoši veiktu izmaksu risku Eiropas Reģionālās attīstības fondu finansētā projektā, Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
11.9.1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
11.9.2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma.
11.10. Līguma izbeigšana Līguma 11.8. un 11.9.punktā minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam.
11.11. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.

12. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
12.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē. 
12.2. Piedāvājumā norādītā personāla nomaiņa pieļaujama tikai Līgumā noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.
12.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.3.1. Piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
12.3.2. Tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
12.3.3. Piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10000 euro no kopējās Līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
12.3.4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.5. Pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma 42. panta noteikumus.
12.6. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā Publisko iepirkumu likuma 62.panta noteikumiem.

13. Nobeiguma nosacījumi
13.1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
13.2. Puses nosaka šādus Pārstāvjus:
13.2.1. no Pasūtītāja puses ____________ tālrunis _________, e-pasts: _________________; 
13.2.2. [bookmark: _Hlk509821251]no Izpildītāja puses ___________, tālrunis __________, e-pasts: ________________. 
13.3. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) vai Pārstāvju maiņu rakstiski, apstiprinot ar paraksttiesīgo personu parakstu.
13.4. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām Latvijas Republikas tiesā.
13.5. Līgums sastādīts latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Izpildītāja.
13.6. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
13.7. Puses ar saviem parakstiem apliecina, ka tām ir saprotams Līguma saturs, nozīme un sekas, tās atzīst Līgumu par pareizu, savstarpēji izdevīgu, un labprātīgi vēlas to pildīt.
13.8. Līgumam uz tā parakstīšanas brīdi ir šādi pielikumi, kas ir Līguma neatņemamas sastāvdaļas: 
13.8.1. Pielikums Nr.1 Nodošanas – pieņemšanas akta veidne;
13.8.2. Pielikums Nr.2 Tehniskā specifikācija-Tehniskais piedāvājums;
13.8.3. Pielikums Nr.3 Finanšu piedāvājums; 
13.8.4. Pielikums Nr.4 Garantijas (saistību izpildes nodrošinājuma) noteikumi.

	Rīgas Tehniskā koledža
	

	Reģistrācijas Nr.:
	90000022223
	

	Adrese:
	Braslas iela 16, Rīga, LV-1084
	

	Konta nr.: 
	LV16TREL215023805600B
	

	Banka: 
	VALSTS KASE
	

	Tālr./fakss:
	Tālr. 67081400
	

	E-pasts:
	brasla@kcrtk.lv

15. Pušu paraksti

	                          Pasūtītājs
	                        Izpildītājs

	
             
	
             


	
      ______________________		        _____________________
      /______________/				        /___________/



	Pielikums Nr.1
Iepirkuma līgumam 

 NODOŠANAS-PIEŅEMŠANAS AKTS 

Rīgā, 											___.___.202_.
			
"________________" (turpmāk tekstā – Izpildītājs) ____________________ personā, no vienas puses, un Rīgas Tehniskā koledža (turpmāk tekstā – Pasūtītājs) _______________________________personā, no otras puses,
sastāda šādu nodošanas – pieņemšanas aktu:

Saskaņā ar 202__.gada ___._________ noslēgtā iepirkuma līguma Nr.____./__ (turpmāk tekstā – Iepirkuma līgums) starp Izpildītāju un Pasūtītāju nosacījumiem Izpildītājs ir piegādājis preci(-es) (tai skaitā veicis preces(-ču) uzstādīšanu un pasūtītāja personāla apmācības – ja attiecināms), saskaņā ar šī akta pielikumā esošo(-ajām) pavadzīmi(-ēm):

	Nr.p.k.
	Pavadzīmes nr.
	Pavadzīmes izrakstīšanas datums
	Pavadzīmē norādīto preču kopējā cena

	1.
	
	
	

	2.
	
	
	

	Summa kopā:
	



Samaksa par piegādāto(-ajām) preci(-ēm) ir EUR _________ ( _________ euro, _____ centi) un  pievienotās vērtības nodoklis 21% EUR _________ (____________ euro, ______ centi), kopā EUR __________  (_________ euro, _________ centi).
 
Pasūtītājam nav nekādu pretenziju pret Izpildītāju un tas pieņem visas piegādātās preces, kas fiksētas  Iepirkuma līgumā un augstāk minētā(-ās) pavadzīmē(-ēs), tādā stāvoklī, kādā Izpildītājs tās ir piegādājis un nodevis Pasūtītājam ekspluatācijā. Pasūtītājs ir saņēmis visu nepieciešamo informāciju no Izpildītāja par piegādāto preču lietošanu.
 
Samaksa tiek veikta 30 (trīsdesmit) dienu laikā pēc augstāk minētās(-o) pavadzīmes(-ju) saņemšanas no Izpildītāja, šī akta abpusējas parakstīšanas un Iepirkuma līguma pielikuma Nr.4 prasībām atbilstoša Saistību izpildes nodrošinājuma - Garantijas laika garantijas saņemšanas. Garantijas laika garantija Izpildītājam jāiesniedz Pasūtītājam 10 (desmit) dienu laikā pēc tam, kad Pasūtītājs ir parakstījis šo aktu.

Preces(-ču) piegāde veikta Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa ”Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.8. pasākuma “Augstskolu studiju vides modernizācija” līdzfinansētā projekta “Rīgas Tehniskās koledžas studiju vides attīstība ” (Nr. 4.2.1.8/2/25/I/008) ietvaros. 
         		

Izpildītāja vārdā:						Pasūtītāja vārdā:


_____________________________			        _______________________________
/paraksts un paraksta atšifrējums/		/paraksts un paraksta atšifrējums/	
		


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

